|  |  |  |
| --- | --- | --- |
| ***OСНОВНА ШКОЛА „ПЕТЕФИ ШАНДОР“24400 Сента, ул. Aрпадова 83*****Дел.бр./Ikt.sz:19/2022-16****Датум/Dátum:10.11.2022.**  | ***D:\_Desktop\Petofi Sandor A.I\2020-2021\Pályázatok logo, kép, madárház\LOGO\Petőfi Sándor logo.jpg*** | ***PETŐFI SÁNDOR ÁLTALÁNOS ISKOLA24400 Zenta, Árpád utca 83.***🕿: +381 24 811 412 +381 24 815 989direktor.petefi@gmail.com |

 На основу чл. 119. и 123. Закона о основама система образовања и васпитања („Сл. гласник РС“, бр. 88/2017, 27/2018-др.закон,6/2020 и 129/2021) (у даљем тексту: Закон) и члана 49 .и 56. Статута Основне школе “Петефи Шандор“, бр.35/2019-1 од15.08.2019. са свим каснијим изменама и допунама, Школски одбор Oсновне школе „Петефи Шандор “ из Сенте на седници одржаној дана 10.11.2022. године доноси

**ПРАВИЛНИК О БРОЈУ ЧЛАНОВА, САСТАВУ И НАЧИНУ ОБРАЗОВАЊА КОМИСИЈЕ ЗА ИЗБОР ДИРЕКТОРА У ОШ “ПЕТЕФИ ШАНДОР“ У СЕНТИ**

**Члан 1.**

Овим правилником уређује се број чланова, састав и начин образовања Комисије за избор директора у основној школи „Петефи Шандор“ са седиштем у Сенти (у даљем тексту: Комисија), у складу са Законом.

**Члан 2.**

Школски одбор образује комисију за избор директора школе.

Комисија има пет чланова и то:

по два представника из реда наставника разредне наставе и наставника предметне наставе и

једног представника ненаставног особља као и по једног заменика за сваког члана комисије.

**Члан 3.**

Обавезног члана Комисије може заменити само лице које припада истом реду као и члан којег замењује.

Заменик члана Комисије има иста права и одговорности као и члан којег замењује.

**Члан 4.**

Члан Комисије не може бити кандидат за директора.

Чланови Комисије не могу истовремено бити чланови и заменици чланова Комисије.

Члан комисије не може бити лице против којег је покренут дисциплински поступак због теже повреде радне обавезе и повреде забране из чл. 110-113. Закона, односно изречена мера за ове повреде.

**Члан 5.**

Комисија спроводи поступак за избор директора, и то:

- обраду конкурсне документације,

- утврђивање испуњеност законом прописаних услова за избор директора,

- обављање интервјуа са кандидатима, и

- прибављање мишљења наставничког већа о пријављеним кандидатима.

Осим утврђивања испуњености услова за избор директора, Комисија цени и доказ о резултату стручно-педагошког надзора у раду кандидата (извештај просветног саветника).

Уколико је кандидат лице које је претходно обављало дужност директора установе, Комисија цени и резултате стручно-педагошког надзора установе и оцену спољашњег вредновања.

Комисија сачињава извештај о спроведеном поступку за избор директора, који садржи достављену документацију кандидата и потребна мишљења и доставља их школском одбору у року од осам дана од дана завршетка поступка.

**Члан 6.**

Чланови Комисије и заменици за свој рад одговарају школском одбору.

Члан Комисије и заменик може бити разрешен дужности уколико поступа супротно одредбама Закона и овог правилника о поступку избора директора, као и уколико је против њега покренут дисциплински поступак због теже повреде радне обавезе и повреде забране из чл. 110-113. Закона, односно изречена мера за ове повреде.

У случају разрешења дужности, орган управљања изабраће заменика, у складу са чланом 3. овог правилника.

**Члан 7.**

Комисију образује школски одбор одлуком о образовању, односно избору чланова Комисије, у складу са Законом и овим правилником на истој седници на којој је донета и одлука о расписивању конкурса.

**Члан 8.**

Одлуком о образовању, односно избору чланова Комисије одређују се чланови Комисије за сваки расписани конкурс за избор директора.

Одлука се доставља сваком од изабраних чланова Комисије и објављује на огласној табли установе.

**Члан 9.**

Измене и допуне овог правилника врше се на исти начин и по поступку као и његово доношење.

**Члан 10.**

Овај правилник ступа на снагу осмог дана од дана објављивања на огласној табли школе.

Правилник објављен дана 10.11.2022.године.

Председник школског одбора

 Ливиа Барањи